Diari Oficial de la Generalitat Valenciana


Sumari del DOGV 3579, del 09-09-1999 (1999/7683)

RESOLUCIÓ de 15 de juliol de 1999, de la Universitat de València, per la qual fa l'oferta pública d'una plaça de tècnic superior d'investigació d'aquest organisme, amb contracte laboral eventual. Projecte: caracterització tecnològica i molecular de les soques de llevats d'interés agroalimentari de la col·lecció de l'Institut de Fermentacions Industrials del CSIC).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3579

Data del DOGV
:   09-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7683


Data del document
:   15-06-1999

Organisme emissor
:   Universitat de València

Tipus de document
:   Resolució

Descriptors 

:   * universitat
    * investigació universitària
    * concurs administratiu

RESOLUCIÓ de 15 de juliol de 1999, de la Universitat de València, per la qual fa l'oferta pública d'una plaça de tècnic superior d'investigació d'aquest organisme, amb contracte laboral eventual. Projecte: caracterització tecnològica i molecular de les soques de llevats d'interés agroalimentari de la col·lecció de l'Institut de Fermentacions Industrials del CSIC). [1999/F7683]
  
El Rectorat de la Universitat de València, fent ús de les atribucions que li confereix l'article 18, en relació amb l'article 3, de la Llei de Reforma Universitària, fa l'oferta pública d'una plaça de tècnic superior d'investigació, d'acord amb les bases següents:
  
1. Denominació del lloc de treball
  
Tècnic superior d'investigació.
  
2. Classificació del lloc de treball
  
Grup: A
  
Complement de destinació: 20
  
Complement específic: E024
  
3. Objecte i període
  
Manteniment i informatització de la col·lecció de llevats de l'Institut de Fermentacions Industrials (IFI) del Consell Superior d'Investigacions Científiques (CSIC) a Madrid.
  
La durada del contracte serà determinada per la durada del projecte i la disponibilitat del pressupost.
  
4. Jornada de treball
  
37,5 hores setmanals.
  
5. Perfil de la plaça
  
Responsable del manteniment de les soques de llevats de la col·lecció de l'IFI, així com de la informatització de les dades.
  
Caracterització molecular, tant a nivell d'espècie com de soca, dels llevats depositats a l'IFI del Consell Superior d'Investigacions Científiques a Madrid, i determinar-ne la utilitat en tecnologia dels aliments, amb vista a la possible aplicació tecnològica.
  
Informatització de la informació obtinguda per a tenir un banc de bases de dades de llevats de potencial interés per a la indústria d'aliments.
  
6. Requisits dels aspirants
  
Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre l'accés a determinats sectors de la funció pública dels nacionals dels altres estats membres de la Comunitat Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establerts per la Comunitat Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
Tenir complits 18 anys el dia en què finalitze el termini de presentació de sol·licituds.
  
Títol de llicenciat en Ciències Biològiques.
  
No estar inhabilitat per a l'exercici de funcions públiques.
  
No haver estat separat mitjançant expedient disciplinari de qualsevol administració o treball públic.
  
7. Mèrits preferents
  
Doctorat.
  
Experiència en Microbiologia i en el maneig d'ordinadors.
  
Experiència en la recerca d'informació bibliogràfica en Internet.
  
Coneixements d'anglés.
  
8. Sistema selectiu de la plaça
  
Valoració del currículum dels aspirants (d'acord amb el barem que figura en l'annex II).
  
Entrevista amb el tribunal.
  
9. Comissió avaluadora
  
La comissió avaluadora és la que figura en l'annex III d'aquesta convocatòria.
  
Els membres d'aquesta comissió hauran d'abstenir-se d'intervenir quan es troben en alguna circumstància de les assenyalades en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president podrà sol·licitar als membres de la comissió una declaració expressa de no trobar-se en les circumstàncies fixades en els articles esmentats.
  
La comissió resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establerts.
  
El procediment d'actuació de la comissió s'ajustarà en cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
10. Presentació d'instàncies
  
Les instàncies, juntament amb el currículum, cal presentar-les al Registre de Gerència de la Universitat de València (carrer de l'Antiga Senda de Senent, 11, baixos), en el termini de 10 dies naturals a partir de l'endemà de la publicació d'aquesta resolució en el Diari Oficial de la Generalitat Valenciana.
  
Cal tenir en compte la Resolució del Rectorat de la Universitat de València, d'1 de juny de 1999, (DOGV de 25 de juny de 1999), per la qual declara inhàbil el mes d'agost pel que fa als terminis de presentació de sol·licituds o al·legacions.
  
En el cas que el termini de presentació s'inicie i no acabe en el mes de juliol, s'interromprà el dia 1 d'agost de 1999, i el seu còmput es reprendrà l'1 de setembre del mateix any. Si aquesta resolució es publica en el mes d'agost, el termini començarà l'1 de setembre.
  
Així mateix, cal presentar certificats acarats de tots els requisits i mèrits que es fan constar en el currículum.
  
S'ha de presentar també una fotocòpia del document nacional d'identitat.
  
11. Sol·licituds
  
S'haurà d'utilitzar el model que figura a l'annex I d'aquesta convocatòria, que es podrà recollir al Servei d'Investigació de la Universitat de València (carrer de l'Antiga Senda de Senent, 11, 3a planta).
  
12. Norma final
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes a partir de l'endemà de la notificació o publicació, davant el mateix òrgan que dictà la resolució, o un recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos comptats de l'endemà de la seua notificació.
  
Així mateix, l'administració, si escau, podrà revisar les resolucions del tribunal, d'acord amb la norma esmentada.
  
València, 15 de juliol de 1999.- Per delegació (DOGV de 26 de febrer de 1999), el vicerector d'Organització Administrativa: Lluís Guia i Marín.
  
ANNEX I
  
Instància
  
Dades personals
  
Primer cognom
  
Segon cognom
  
Nom
  
Data de naixement
  
DNI
  
Telèfon
  
Adreça
  
Localitat/comarca o província
  
 Dades del lloc de treball sol·licitat
  
Denominació del lloc de treball: tècnic superior d'investigació.
  
Projecte: caracterització tecnològica i molecular de les soques de llevats d'interés agroalimentari de la col·lecció de l'Institut de Fermentacions Industrials (CSIC).
  
Classificació: A20 - E024
  
DEMANE l'admissió en el concurs públic per a cobrir una plaça de tècnic superior d'investigació, convocat per la Resolució de data 15 de juliol de 1999.
  
La persona interessada,
  
València, d de 1999
  
ANNEX II
  
Barem
  
1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.
  
2. Titulacions acadèmiques i cursos de formació:
  
- Titulació superior a la requerida en la convocatòria: fins a 2 punts.
  
- Cursos de formació i perfeccionament: fins a 1 punt.
  
- Cursos de valencià: fins a 0,5 punts.
  
3. Mèrits preferents, experiència prèvia i coneixements concrets: fins a 4 punts.
  
4. Entrevista: de 0 a 2 punts. El nombre d'aspirants que hagen de passar a la fase d'entrevista es determinarà per criteri del tribunal que haja de jutjar les sol·licituds presentades.
  
ANNEX III
  
Comissió avaluadora titular
  
President: Federico Uruburu Fernández, director del Departament de Microbiologia i Ecologia.
  
Vocals: M.ª Dolores García López, professora del Departament de Microbiologia i Ecologia.
  
Dos representants del Comité d'Empresa.
  
Secretària: Lucía Echevarría Gil, cap del Servei d'Investigació
  
Comissió avaluadora suplent
  
President: Eladio Barrio Esparducer, professor del Departament de Genètica.
  
Vocals: Tomás Huerta Grau professor del Departament de Microbiologia i Ecologia.
  
Dos representants del Comité d'Empresa.
  
Secretari: Fernando Sánchez Carmen, responsable de la Secció de Gestió de la Investigació.